
6 DR 31.10.2012 

 
Dato’ Noraini binti Ahmad [Parit Sulong]: Terima kasih Tuan Yang di-Pertua. 

Terima kasih juga kepada Yang Berhormat Timbalan Menteri atas jawapan tadi. Jadinya 
soalan tambahan saya untuk soalan tambahan yang kedua ini adalah selain daripada 
pendidikan moral yang dinyatakan oleh Yang Berhormat Timbalan Menteri, adakah 
penghuni rumah perlindungan wanita ini diberikan latihan-latihan kemahiran yang boleh 
memberikan satu nilai tambah kepada mereka ini untuk memulakan satu hidup baru 
selepas keluar dari rumah perlindungan wanita? Saya juga hendak tahu sama ada adakah 
kementerian telah menjalankan satu kajian terperinci mengenai persepsi masyarakat 
terhadap rumah perlindungan wanita ini? Sekiranya ada, boleh atau tidak Yang Berhormat 
Timbalan Menteri menyatakan hasil penemuan kajian tersebut? Terima kasih. 

Datuk Heng Seai Kie: Terima kasih Yang Berhormat atas soalan tambahan yang 
telah dikemukakan. Sebenarnya, semua penghuni iaitu wanita yang diberi perlindungan 
sama ada di Taman Seri Puteri ataupun Taman Sinar Harapan, selain daripada didikan 
moral dan akhlak, mereka juga turut diberikan kursus ataupun latihan kemahiran hidup bagi 
membolehkan mereka berdikari atau dapat menyara diri mereka setelah keluar daripada 
pusat-pusat ini nanti. Jenis latihan itu adalah pelbagai berdasarkan kepada minat dan juga 
kemahiran yang ada pada mereka itu. 

Tentang isu kedua yang dibangkitkan iaitu sama ada satu kajian persepsi telah 
pun dijalankan terhadap pusat-pusat perlindungan ini, untuk makluman Dewan yang mulia 
ini, kajian itu belum lagi dijalankan. Sekian, terima kasih. 

 

3. Datuk Wira Haji Ahmad Hamzah [Jasin] minta Menteri Kewangan menyatakan, 
langkah kementerian dan Bank Negara Malaysia (BNM) membendung skim cepat kaya 
(skim ponzi) yang menjalankan pengambilan deposit dan pelaburan haram berbentuk 
emas, perak dan pelaburan berbentuk ternakan, tanah, komoditi dan pertukaran asing.  

Timbalan Menteri Kewangan I [Datuk Dr. Awang Adek Hussin]: Terima kasih 
Tuan Yang di-Pertua. Terima kasih Yang Berhormat Jasin. Untuk makluman Yang 
Berhormat, kerajaan sentiasa memantau skim cepat kaya dan skim pengambilan deposit 
yang melanggar peruntukan undang-undang. Langkah-langkah yang diambil oleh Bank 
Negara Malaysia di dalam membanteras skim yang melibatkan pengambilan deposit haram 
adalah seperti berikut: 

(i) melakukan aktiviti pemantauan sama ada melalui risikan 
ataupun berdasarkan aduan orang ramai; 

(ii) menjalankan operasi serbuan dari semasa ke semasa ke atas 
syarikat yang menganjurkan pengambilan deposit yang dikesan 
melanggar undang-undang dan seterusnya mendakwa mereka 
yang terlibat ke mahkamah; 

(iii) menguatkuasakan peruntukan Akta Pencegahan Pengubahan 
Wang Haram dan Pencegahan Pembiayaan Keganasan 2001 
dengan membeku, menyita serta melucutkan hak segala harta 
dan simpanan yang dikumpul hasil daripada kegiatan 
pengambilan deposit haram ini; 

(iv) bekerjasama dengan penguatkuasaan yang lain bagi tujuan 
pemantauan dan perisikan serta kerjasama dalam operasi 
penggeledahan dan serbuan; 

(v) mempertingkat dan memperluaskan lagi program kesedaran dan 
program pendidikan pengguna di seluruh negara. Bank Negara 
Malaysia juga dari semasa ke semasa membuat pengumuman 
di akhbar-akhbar tempatan dan siaran melalui televisyen dan 
radio berkenaan modus operandi yang berkaitan dengan aktiviti 
pengambilan deposit haram; 

(vi) bekerjasama dengan Jabatan Kemajuan Islam Malaysia (JAKIM) 
dalam menyediakan teks khutbah Jumaat berkaitan dengan 
gejala skim cepat kaya untuk edaran dan bacaan di masjid; 

 



Dato' Noraini binti Ahmad [Parit Sulong]: Terima kasih Tuan Yang di-Pertua. Terima kasih juga kepada Yang Berhormat Timbalan Menteri atas jawapan tadi. Jadinya soalan tambahan saya untuk soalan tambahan yang kedua ini adalah selain daripada pendidikan moral yang dinyatakan oleh Yang Berhormat Timbalan Menteri, adakah penghuni rumah perlindungan wanita ini diberikan latihan-latihan kemahiran yang boleh memberikan satu nilai tambah kepada mereka ini untuk memulakan satu hidup baru selepas keluar dari rumah perlindungan wanita? Saya juga hendak tahu sama ada adakah kementerian telah menjalankan satu kajian terperinci mengenai persepsi masyarakat terhadap rumah perlindungan wanita ini? Sekiranya ada, boleh atau tidak Yang Berhormat Timbalan Menteri menyatakan hasil penemuan kajian tersebut? Terima kasih. Datuk Heng Seai Kie: Terima kasih Yang Berhormat atas soalan tambahan yang telah dikemukakan. Sebenarnya, semua penghuni iaitu wanita yang diberi perlindungan sama ada di Taman Seri Puteri ataupun Taman Sinar Harapan, selain daripada didikan moral dan akhlak, mereka juga turut diberikan kursus ataupun latihan kemahiran hidup bagi membolehkan mereka berdikari atau dapat menyara diri mereka setelah keluar daripada pusat-pusat ini nanti. Jenis latihan itu adalah pelbagai berdasarkan kepada minat dan juga kemahiran yang ada pada mereka itu. Tentang isu kedua yang dibangkitkan iaitu sama ada satu kajian persepsi telah pun dijalankan terhadap pusat-pusat perlindungan ini, untuk makluman Dewan yang mulia ini, kajian itu belum lagi dijalankan. Sekian, terima kasih. 3. Datuk Wira Haji Ahmad Hamzah [Jasin] minta Menteri Kewangan menyatakan, langkah kementerian dan Bank Negara Malaysia (BNM) membendung skim cepat kaya (skim ponzi) yang menjalankan pengambilan deposit dan pelaburan haram berbentuk emas, perak dan pelaburan berbentuk ternakan, tanah, komoditi dan pertukaran asing. Timbalan Menteri Kewangan I [Datuk Dr. Awang Adek Hussin]: Terima kasih Tuan Yang di-Pertua. Terima kasih Yang Berhormat Jasin. Untuk makluman Yang Berhormat, kerajaan sentiasa memantau skim cepat kaya dan skim pengambilan deposit yang melanggar peruntukan undang-undang. Langkah-langkah yang diambil oleh Bank Negara Malaysia di dalam membanteras skim yang melibatkan pengambilan deposit haram adalah seperti berikut: (i) melakukan aktiviti pemantauan sama ada melalui risikan ataupun berdasarkan aduan orang ramai; (ii) menjalankan operasi serbuan dari semasa ke semasa ke atas syarikat yang menganjurkan pengambilan deposit yang dikesan melanggar undang-undang dan seterusnya mendakwa mereka yang terlibat ke mahkamah; (iii) menguatkuasakan peruntukan Akta Pencegahan Pengubahan Wang Haram dan Pencegahan Pembiayaan Keganasan 2001 dengan membeku, menyita serta melucutkan hak segala harta dan simpanan yang dikumpul hasil daripada kegiatan pengambilan deposit haram ini; (iv) bekerjasama dengan penguatkuasaan yang lain bagi tujuan pemantauan dan perisikan serta kerjasama dalam operasi penggeledahan dan serbuan; (v) mempertingkat dan memperluaskan lagi program kesedaran dan program pendidikan pengguna di seluruh negara. Bank Negara Malaysia juga dari semasa ke semasa membuat pengumuman di akhbar-akhbar tempatan dan siaran melalui televisyen dan radio berkenaan modus operandi yang berkaitan dengan aktiviti pengambilan deposit haram; (vi) bekerjasama dengan Jabatan Kemajuan Islam Malaysia (JAKIM) dalam menyediakan teks khutbah Jumaat berkaitan dengan gejala skim cepat kaya untuk edaran dan bacaan di masjid;